**กุยเตียว** (เขมร: គុយទាវ, *คุยทาว*) หรือประเทศเวียดนามเรียก **หูเตี๊ยวนามวาง** (เวียดนาม: *Hủ tiếu Nam Vang*; แปลว่า ก๋วยเตี๋ยวพนมเปญ) คือก๋วยเตี๋ยวน้ำชนิดหนึ่งของประเทศกัมพูชา ซึ่งได้รับอิทธิพลจากอาหารจีน ประกอบด้วยเส้นก๋วยเตี๋ยว น้ำซุปกระดูกหมูมีลักษณะคล้ายก๋วยเตี๋ยวน้ำใสของประเทศไทย และมีเครื่องโรยหน้าใกล้เคียงกัน ถือเป็นอาหารยอดนิยม สามารถพบได้ทั่วไปตามตลาด ร้านค้าริมถนน และตามห้องแถวทั่วประเทศ ถือเป็นอาหารที่ชาวเขมรนิยมรับประทานในยามเช้า หม่อมราชวงศ์คึกฤทธิ์ ปราโมช อดีตนายกรัฐมนตรีของประเทศไทย ได้กล่าวถึงความนิยมของกุยเตียวในหนังสือ *ถกเขมร* ไว้ว่า "...ที่เมืองเขมรนั้นเขากินก๋วยเตี๋ยวกันเป็นกอบเป็นกำเป็นล่ำเป็นสันจริง ๆ อาหารเช้าของชาวเขมรทั้งประเทศ ก็คือก๋วยเตี๋ยว ขาดเสียมิได้เป็นอันขาด [...] ก๋วยเตี๋ยวนั้นได้กลายเป็นอาหารประจำชาติของเขมรไปแล้วแน่แท้..." แต่อย่างไรก็ตามในเว็บไซต์ *ศูนย์อาชีพและธุรกิจมติชน* (มมป.) ให้ข้อมูลว่า ชาวกัมพูชารับประทานอาหารประเภทเส้นหรือกุยเตียวน้อยที่สุดเมื่อเทียบกับชาติอื่น ๆ

พจนานุกรมเขมร ฉบับชวน ณาต ระบุว่า *กุยเตียว* เป็นคำยืมจากภาษาแต้จิ๋วว่า *ก๋วยเตี๊ยว* (粿條) มีความหมายว่า เส้นก๋วยเตี๋ยวที่ทำจากแป้งข้าวเจ้า หรือแปลว่า ก๋วยเตี๋ยวน้ำที่ประกอบไปด้วยเนื้อสัตว์สับ เครื่องโรยหน้า และเครื่องปรุงรสอื่น ๆ

กุยเตียวมีลักษณะคล้ายกับก๋วยเตี๋ยวน้ำใสของไทย ประกอบด้วยน้ำซุปกระดูกหมู ส่วนเครื่องโรยหน้าได้แก่ เนื้อวัว ลูกชิ้น หมูยอ หรืออาหารทะเล อย่างกุ้ง และปลาหมึก ปรุงรสด้วยพริกไทยดำ ซอสกระเทียมรสเผ็ดหวาน และมะนาวสดฝาน กินแนมกับผักกาดหอม ถั่วงอก ต้นหอม บนโต๊ะอาหารจะมีผงชูรส และพริกดองน้ำส้มสายชูทั้งเม็ด ตั้งไว้แก่ลูกค้าที่อยากปรุงรส หม่อมราชวงศ์คึกฤทธิ์ ปราโมช กล่าวถึงรสชาติและเครื่องเคราของกุยเตียวในยุคก่อนไว้ว่า "...ว่ากันว่าโดยทั่วไปเขาใส่เครื่องน้อยกว่าเรามาก และรสนั้นก็มีแต่เค็ม เติมเผ็ดเอาตามใจชอบ ไม่มีเปรี้ยวมีหวาน และไม่ใส่ถั่วงอก ถั่วลิสง ใบหอม ฯลฯ อย่างของไทย..." ส่วนบรรจบ พันธุเมธา ก็ได้อธิบายถึงก๋วยเตี๋ยวพนมเปญไว้ว่า "...เส้นก๋วยเตี๋ยวที่โดยมากใช้เส้นเล็กนั้น มีลักษณะคล้ายเส้นก๋วยเตี๋ยวจันทบุรี คือเส้นนิ่มแต่ไม่เปื่อย ก๋วยเตี๋ยวในพนมเป็ญเท่าที่ข้าพเจ้าเคยได้ลองมาออกจะมีรสชวนอร่อยอยู่ไม่น้อยเลยทีเดียว ส่วนเนื้อสัตว์ที่ใส่ประกอบนั้น บางวันเป็นกุ้ง บางวันเป็นปลาหมึก บางวันเป็นเครื่องในหมู ที่ข้าพเจ้ารู้ได้ดังนี้ก็เพราะกินแทบทุกวัน แต่ต้องไม่เกิน ๑๐.๓๐ น. จึงจะได้กิน ทั้งนี้เพราะเข้าขายกันเป็นอาหารเช้าดังกล่าวแล้ว คนจีนที่นี่คงไม่สันทัดในการทำหมี่ เพราะฉะนั้นเส้นบะหมี่จึงมีรสชาติแปลก รูปร่างก็ประหลาด..."

อ้างอิง
-------

1. ↑  Pham, Khoi (24 July 2016). "From Kuy Teav to Hủ Tiếu: A Street Food History". *Saigoneer*. สืบค้นเมื่อ 15 January 2021.
2. 1 2  องค์ บรรจุน, ดร. (สิงหาคม 2564). "ข้างสำรับกัมพูชา : คำพื้นบ้านเขมรยังเป็นราชาศัพท์ไทย ประสาอะไรกับอาหาร". *ศิลปวัฒนธรรม* 42:(10), หน้า 44
3. 1 2 3  ชัยวัฒน์ เสาทอง (26 พฤษภาคม 2562). "มจู, ม็วน ด๊ด, ก็องแก๊บ บ๊ก ฯลฯ เมนูอร่อยในสำรับกับข้าวเขมร". *ศิลปวัฒนธรรม*. สืบค้นเมื่อ 22 ธันวาคม 2565. `{{cite web}}`: ตรวจสอบค่าวันที่ใน: `|accessdate=` (help)
4. 1 2  คึกฤทธิ์ ปราโมช, หม่อมราชวงศ์. *ถกเขมร*. นนทบุรี : ดอกหญ้า. 2556, หน้า 104-105
5. ↑  "หลากเส้น-หลายชาติ ความอร่อยที่แตกต่าง". *ศูนย์อาชีพและธุรกิจมติชน*. สืบค้นเมื่อ 13 มิถุนายน 2566. `{{cite web}}`: ตรวจสอบค่าวันที่ใน: `|accessdate=` (help)
6. 1 2  Nath, Chuon. Khmer-Khmer Dictionary. Buddhist Institute of Cambodia, 1967
7. ↑  Muzika (31 มกราคม 2566). "กินอะไรดีที่กัมพูชา เที่ยวเขมรต้องกิน 10 อาหารถิ่นกัมพูชา เมนูน่าลอง". *True ID*. สืบค้นเมื่อ 13 มิถุนายน 2566. `{{cite web}}`: ตรวจสอบค่าวันที่ใน: `|accessdate=` (help)
8. ↑  บรรจบ พันธุเมธา, ศาสตราจารย์ ดร. คุณ. *ไมตรีทางภาษาเขมร-ไทย* (PDF). p. 26.

| * ด
* ค
* ก
อาหารกัมพูชา |
| --- |
| อาหารจานเดียว | 
* กุยเตียว
* ซัจจรูกไคว
* นมบัญเจาะ
* บก-ลฮง
* บอบอร์
* บายชา
* บายซัจจรูก
* บายป็องมวน
* บายมวน
* มีกาตัง
* มีโกะฬา
* ลตชา
* อังแกบบอบ
* แฮปพีพิซซา

 |
| กับข้าว | 
* กดามชา-มเร็จ-คเจ็ย
* การีซารามาน
* คเตียะฮ์ตึกเจียนชา
* คอ
* จาณาง
* ชา-คเญ็ย
* ซ็อมลอ-กอโกร์
* ซ็อมลอการี
* ซ็อมลอ-คะติฮ์เกาะฮ์กง
* ซ็อมลอ-มจูร์
* ปรอเหิตเตร็ย
* ภเลียะฮ์ซัจโก
* ละแวกะดาม
* ฬกฬัก
* อาม็อกเตร็ย

 |
| อาหารว่าง | 
* กาต็อม
* คนมเจ็กเจียน
* จาไคว
* ณาตัง
* นม-ทเม็ย
* นมปอเปีย
* นมปัง
* นมเปา
* นมอ็อนซ็อม
* บัญแชว
* บัญ-ฮย
* รปิงบ็อมป็อง
* เลียะฮ์ฮาล

 |
| ของหวาน | 
* กร็อบคโนร์
* กรอฬัน
* จาฮวย-คเมา
* เจ็กคะติฮ์
* ซังคยา-ลเปา
* ทูทิมกรอบ
* นมกม
* นมโก
* นมลต
* บอบอร์-ซกอร์บต
* บอบอร์ซัณแดกเคียว
* บอบอร์เมียน
* บายด็อมเนิบ-ซวาย
* วอย
* เหย็บ

 |
| ส่วนประกอบ/เครื่องปรุงรส/เบ็ดเตล็ด | 
* กาปิ
* เกรือง
* ซัจจรูกพัต
* แณมเจียน
* ตึกเตร็ย
* ปรอฮก
* ปลากรอบ

 |
| เครื่องดื่ม | 
* ซรอเปียง
* ตึกตนาตจุ
* เบียร์บายน
* เบียร์อังกอร์

 |
| 
* หมวดหมู่ หมวดหมู่

 |